Da jeg var 16, blev jeg rigtig syg.
Jeg var udkørt, arbejdede hårdt i skolen, spiste ikke ordentligt, -
- og jeg fik lungebetændelse -
- og en byld udviklede sig i min lunge.
En dag bristede bylden, og jeg var ved at forbløde.
Jeg havde brug for blod.
Jeg er sikker på, alle troede, jeg måske ville dø, -
- men det gjorde jeg naturligvis ikke.
Men nogen siger, Gud reddede mig.
Troende tror, Gud taler til os gennem mirakler.
At mirakler er et bevis på det guddommelige.
Nu skal jeg på en rejse for at opdage miraklernes kraft.
Faldt du deroppefra?
Hvad sagde lægerne?
Du er et mirakel.
For at finde ud af, hvad der er held, og hvad der er skæbne.
Ifølge den kinesiske tankegang har alt en grund til, hvorfor det skete.
For at se, hvordan en tro på mirakler kan forandre historien.
Miraklerne symboliserer begyndelsen af det jødiske folk.
Og hvordan tro kan forandre liv.
Du ser på et af Guds sande mirakler.
For at opnå det, der fremstår umuligt.
Det virkelig mirakel er at forvandle det menneskelige sind.
Det mirakel behøver vi.
De fleste, der tror på Gud, tror, at Gud våger over os.
At han vejleder og frelser os hvert øjeblik.
For mig er det et mirakel, at han kan passe på alle syv milliarder mennesker.
Så da jeg hørte om Alcides Marino, -
- måtte jeg tage til New York for at høre hans historie.
Her er vi så.
For otte år siden kom Alcides for at arbejde som vinduespudser -
- på denne 47 etagers bygning i Manhattan.
Fortæl mig, hvad der skete.
Jeg vågner om morgenen, tager min bil -
- og pendler fra New Jersey til bygningen.
Tog du elevatoren?
Og tog hele vejen op til toppen.
Der er 47 etager op.
Syvogfyrre etager, ja.
Jeg går ud på platformen.
Alcides var lige begyndt at sænke platformen...
INSPEKTIONSVINDUE
...da en af de to kabler, der holdt den, knækkede.
Jeg greb fat i stilladset -
- og holdt fast, indtil endnu et kabel knækkede.
911, hvad er din nødsituation?
9- 15 melder tilbage.
Ambulancen er på vej.
Ambulanceredderne fandt mig lige i midten, stilladset var sådan der.
Mellem de to bygninger.
Ja, mellem de to.
Det var lige midt i, de tog mig ud derfra.
Alcides faldt 47 etager, 152 meter.
Han brækkede ti knogler, hans lunger kollapsede, -
- han havde brug for 20 liter blod og plasma.
Han lå i koma i tre uger.
Kan du huske den dag, du vågnede op fra komaen?
Jeg vågnede den 24. december -
- lige der i sengen, og min kone var der.
Et fald fra ti etager overlever de færreste.
Lægen siger, at Alcides' fald fra 47. etage var over al forstand.
Jeg har set alt, eller det tror jeg da, -
- indtil noget som det her sker.
Faldt du deroppefra?
Ja.
Og du er her.
Ja.
Og jeg kan gå og det hele.
Sig, hvad man kan kalde det.
Lægen fortalte mig: "Du er et mirakel."
Han sagde: "Du er et mirakel."
Hvad mener du?
Det ved jeg ikke. Jeg ved det stadig ikke.
Alcides har svært ved at acceptere det som et mirakel, -
- fordi han ikke var alene, da han faldt.
Hans lillebror var på platformen sammen med ham.
Han døde øjeblikkeligt, da han ramte jorden.
Hvad hed din bror?
Edgar.
Der er vi.
- Der er han. - Ja.
- Det føles stadigt ens. - Rigtig godt.
Min bror var et stort tab.
Stod I hinanden tæt?
Rigtig tæt.
Han var en fantastisk mand.
Det er jeg ked Alcides, -
- det må være meget smertefuldt.
Ja, jeg tager ham med på arbejde, -
- så han kan hjælpe, fordi...
Han er yngre.
Ja, han var yngre end mig, og han var en god mand.
Tror du, Gud reddede dig?
Det tror jeg, ja.
Så det gør dig til miraklet, -
- men på samme tid er din bror væk, -
- ham du... Tænker du på det?
Prøver du at forene dig med det, -
- at finde ud af hvorfor ham?
- Og ikke mig. - Ikke dig.
Ja, og jeg spørger hvorfor?
Hvad skete der? Hvorfor?
Hvis det var mig, ville jeg tænke på det hver dag.
Gud giver mig en chance til for at...
For at fortsætte med mit liv.
Jeg glæder mig stadig til at finde ud af, præcis hvad jeg skal.
Alcides er ikke længere vinduespudser.
Ham og hans kone har et nyt liv i Arizona, -
- hvor de opfostrer deres familie.
Han prøver stadig at forstå, om Gud har en plan for ham.
Hvorfor mig? Har Gud et formål med mig?
Alcides tænker på:
"Hvorfor overlevede jeg, -
- når min elskede bror ikke gjorde?"
Er der en kraft, der træffer det valg?
Eller er det...
Lever vi med -
- tilfældigheder, bare tomme tilfældigheder?
For kristne er mirakler et bevis på, at livet ikke er tilfældigt.
De tror, at Gud har en grund til at gribe ind i verden.
Jøder tror også på miraklers kraft.
Faktisk er deres tro bygget på et fundament -
- af guddommelig indgriben.
Jeg er taget til Jerusalem for at se, hvordan jøderne fejrer -
- miraklerne i deres udvandring fra Egypten.
På en aften, der er anderledes fra alle andre aftener.
Påsken.
- Hej. - Hejsa.
- Hvordan har du det? - Rigtig godt.
- Det her er til dig. - Mange tak.
- Jeg hedder Aviva. - Hej Aviva.
Velkommen til mit hjem.
Du godeste.
Rabbiner Maya.
Rart at møde dig, hvor vidunderligt.
Maya Leibovich er den første israelsk fødte kvinde, der bliver rabbiner.
Jeg har kendt et par rabbinere, aldrig en kvinde.
Forhåbentligt nyder du det jødiske påskemåltid. Vi vil gøre vores bedste...
Hvis der er mad, vil det være fint.
- Mad, selvfølgelig. - Ja.
Det her er charoset, -
- og du skal smage den og beslutte, om det er...
Det skal få dig til at føle, som om du bliver fuld.
Er der nok vin i?
For at være ærlig tror jeg, det er nok.
Jeg tror også, det er nok.
Lad os komme i gang med påskemåltidet.
Kom og sæt jer, alle sammen.
En af de vigtigste traditioner i jødedommen, -
- og dette er blevet os beordret af vores forfædre:
"Man må ikke tale i mobiltelefon under påskemåltidet."
Så vi har en kurv til mobiltelefoner.
Den måned, vi kom ud af Egypten, kaldes nissan på hebraisk.
Nissan stammer fra ordet nissim, der betyder mirakler.
Det er miraklernes måned, -
- hvilket symboliserer begyndelsen af jøderne som et folk, -
- som en eksistens.
Under påskemåltidet læser vi Haggadah'en.
Så Morgan, som vores gæst -
- byder vi dig velkommen til at starte med lidelsernes brød.
Det er lidelsernes brød, som vores forfædre spiste i Egypten.
Lad alle de sultne komme ind og spise -
- og alle, der er inde, vil komme og fejre påsken.
Dette år er vi slaver, -
- til næste år er vi frie mænd.
Påskemåltidet er en fejring af det bånd, jøder føler med Gud, -
- og det er en anledning til, at børn -
- kan forstå deres grundlaget for deres tro.
Påskefrokosten beretter om, hvordan jøderne flygtede fra slaveriet.
Takket været Guds ti plager mod egypterne.
- Så rabbiner... - Ja.
Hvorfor "passover"? Hvad henviser ordet til?
Da Gud pålagde Egypten den 10. plage ved at dræbe den førstefødte, -
- befalede han, at israelitterne kom blod på tærsklerne til deres hjem.
Og dødens engel fløj over hebræernes huse -
- og tog kun egypternes førstefødte.
Mange jøder tror på, at fordi Gud skånede deres børn, -
- var det et bevis på, at de var hans udvalgte folk.
Men det var ikke det eneste guddommelige tegn.
Miraklet i at komme ud af Egypten -
- blev efterfulgt af miraklet ved opdeling af havet.
Gud skabte to mirakler, et var at dele havet for hebræerne -
- og så at lukke det for egypterne.
Så Gud vil have os til at huske, at egypterne er hans sønner som os, -
- så ved at komme dråber af vin på vores tallerkner -
- kommer vi faktisk dråber af sorg, fordi Gud har mistet -
- så mange af sine børn, mens han reddede de andre.
Anerkendelse af, at miraklerne i Anden Mosebog ikke gavnede alle, -
- minder mig om Alcides Moreno.
Guddommelig vilje er ikke nem at forstå.
Hvad er din udlægning af hele idéen om rækken af mirakler?
Jeg tror ikke, nogen vil dele havet for os i dag.
Jeg ville ønske, nogen ville give os fred, -
- men Biblen er ikke en historiebog.
Biblen er en bog med tanker.
Spørgsmålet er, hvad kan vi lære fra den?
Hvad kan vi bringe ind i vores eget liv?
Det er en måde at takke på.
Det er en måde at lære børnene, at enhver lille ting -
- ikke skal tages for givet, at man skal sige tak.
Det er rart at have forældre, -
- det er rart med et tag over hovedet.
Det største mirakel -
- af dem alle er nok, at jøder stadig findes.
Jeg vil have dem til at fremme idéen om, at mirakler kan ske.
Det er historien.
Israelitterne så de mirakler -
- som bevis på, at Gud holdt af dem.
Ikke alle moderne jøder tror på påskens mirakler, -
- men historierne definerer dem stadig som et folk, -
- og den lange tradition og moralske styrke -
- har holdt dem i gang, har opfordret dem til -
- at komme igennem hårde tider gennem tusindvis af år.
Troen på mirakler giver folk styrke i hele verden.
I Mexico City markerer Guadalupe-basilikaen -
- det område, hvor det siges, at Jomfru Maria -
- viste sig for en bonde for 500 år siden.
I Hong Kong flokker buddhistiske pilgrimme til Guanyin-statuen, -
- som de håber, vil give dem helbredelse, en ægtefælle -
- eller gode karakterer.
Og i Rom kan mirakler gøre almindelige mennesker til helgener.
Jeg er i Vatikanet for at forstå, -
- hvordan den katolske kirke efterprøver mirakler.
Jeg tror, jeg var i Vatikanet for første gang i 1983.
Jeg møder biskop Marcelo Sanchez Sorondo, -
- leder af Det pavelige Videnskabsakademi.
Lad os tale lidt om mirakler.
Eksisterer mirakler virkeligt?
At Jesus gik på vandet, for eksempel.
Accepterer man ikke mirakler i Kristi liv, -
- er det umuligt at forstå.
Alle sider i Evangeliet er et Kristus' mirakler.
For at opfatte en person som en helgen skal kirke bruge et mirakel.
For at have helgener, skal man have mirakler.
Ja.
Medmindre man er en martyr, -
- bliver man kun helgen, hvis man anses som ansvarlig -
- for at udføre to mirakler, efter man er død.
Pave Johannes Paul 2. blev helgen i 2014, -
- efter to kvinder, der bad til ham efter hans død, -
- hævdede at være mirakuløst helbredt.
En for parkinsons sygdom, den anden for aneurisme i hjernen.
Vatikanet undersøger de påstande i årevis, -
- nogle gange årtier.
Kirken har en djævelens advokat, der tager af sted, -
- og når nogen hævder at have -
- set eller oplevet et mirakel, -
- sender kirken advokaten for at undersøge det.
Ja, de må sende embedsmænd -
- og få videnskabsfolk og speciallæger -
- til at bevise, at det er en særlig indgriben af Gud.
Så hvis jeg kommer og siger, -
- jeg har oplevet et mirakel, -
- ville kirken så sige: "Det undersøger vi"?
Præcis.
"Vi må undersøge det."
Griber Gud virkelig ind?
Ikke kun når det gælder liv og død, -
- men også i op- og nedture i vores daglige liv, -
- eller er alt tilfældigt?
Hvad, om noget, -
- regulerer de tilsyneladende tilfældige øjeblikke, der ændrer vores liv -
- og sender os i forskellige retninger?
Som en fattig dreng fra Mississippi, der ender i Hollywood.
Jeg har altid elsket film, -
- har altid drømt om at spille med i dem.
Jeg var troende, -
- og jeg klarede det faktisk.
Var det et mirakel?
De fleste af os har et vendepunkt i livet, -
"- et afgørende øjeblik, hvor man har undret sig over: Hvordan gik det til?"
Det skete for mig i 1989.
Jeg lavede tre film:
Lean on me, Driving miss Daisy -
- og Glory.
Fik jeg det til at ske?
Var der nogen deroppe, der bestemte, -
- eller var jeg heldig?
For at forstå det, har jeg arrangeret et møde med en psykologiprofessor, -
- der tror, vi ofte forveksler tilfældigheder med mirakler.
Danny Oppenheimer.
- Rart at møde dig. - Hvordan har du det i dag?
- Jeg har det godt og dig? - Godt.
Godt.
Hvad laver du?
Jeg slår plat og krone.
- Hvorfor? - Jeg leder efter stimer.
- Stimer? - Ja.
Hvis man slår plat og krone nok gange, får man en stime.
Virkelig?
Det var mange gange plat.
Hvis jeg slår plat og krone to gange, -
- og jeg får krone begge gange, er det så et mirakel?
Nej, hvis du gør det 50 gange, -
- og du får 60, er det et mirakel.
Ja, hvis man får flere, end man slår.
Men hvor sjælden skal en begivenhed være, før vi ville kalde den mirakuløs?
Én ud af en million eller milliard?
Jeg ville sige milliard.
Okay, én ud af en milliard.
Lad os prøve noget.
Okay.
Ruder Knægt, Spar Seks, Spar Konge, Hjerter To,
Ruder Syv og Spar Es.
Er det mirakuløst at have fået den rækkefølge?
Nej. Det er jo bare et tilfældigt valg af kort fra bunken.
Men at få denne præcise rækkefølge, der starter med Knægten -
- og så Spar Seks og Spar Konge, -
- det sker kun én ud af cirka 14 mia. gange, man trækker seks kort.
Så det er ret mirakuløst i en én ud af en milliard-standard.
Så du siger, -
- at det her er mirakuløst?
Nej, som du sagde før, er det bare en tilfældig bunke kort.
Hvad, hvis det var de første seks tal i dit CPR-nummer, -
- eller de sidste seks tal i dit CPR-nummer?
De første seks tal af dit telefonnummer?
Nogle gange er det ikke mirakuløst, -
- nogle gange er det bare sandsynlighed, der narrer dig.
Hvordan inkluderer vi så det guddommelige, -
- for der er folk, der virkelig tror på, -
- at der er guddommelig indgriben i den slags samspil.
Helt sikkert, og intet, jeg siger her, -
- udelukker muligheden for det guddommelige.
Det faktum, at sandsynlighed forudser visse ting, -
- betyder ikke, at der ikke kan være guddommelig indgriben.
Men mirakuløse ting, der er så usandsynlige, -
- at man tror, de ikke kan ske tilfældigt, -
- de sker, og de må ske.
Alt andet ville være mærkeligt, -
- for med seks milliarder mennesker i verden -
- er der så mange muligheder for, at noget virkelig usædvanligt vil ske, -
- at vi ville forvente, at det sker for nogle af dem.
Det er menneskets natur at skabe harmoni -
- i det uharmoniske, der sker omkring os.
Det betyder ikke, at guddommelige forsyn ikke eksisterer.
Faktisk, som jeg fandt ud af, da jeg var i Rom, -
- plejede tilfældigheder og Gud at eksistere side om side.
De gamle romere havde et andet syn på mirakler.
Før de blev kristne, havde romerne mange guder.
De troede, at guderne kontrollerede deres skæbne -
- og at alt, der skete for dem, blev bestemt af dem.
Arkæolog Valerie Higgins fortæller mig, -
- at guderne selv bestemte resultatet af sportsbegivenheder.
Så vi er her i Circus Maximus, -
- dette var det største cirkus i Rom, -
- faktisk i hele Romerriget.
Det var her, de holdt stridsvognsløb.
Står vi faktisk på banen?
Ja, startportene var dernede, -
- og de ville køre her igennem op til den anden ende, -
- hvor de ville vende om og så køre ned ad den bane, -
- og det gjorde de syv gange.
Der var plads til mindst en kvart million mennesker.
Kaos.
Så det her var et sted, der var fuld af liv og begivenheder.
Det må have været meget som -
- moderne hestevæddeløb -
- med spil, indsatser og...
Helt sikkert, vi ved, der var masser af hasardspil.
Hasardspil, især med terninger, var ildeset, -
- for man spillede hasard med gudernes vilje.
Men udbredt hasardspil begyndte at ændre den måde, romerne tænkte over skæbnen, -
- og det åbnede vejen for troen på mirakler.
Hvordan passede hasardspil med tanken om, -
- at ens skæbne allerede var forudbestemt, uanset hvad man gjorde, -
- og at ens liv ville føre derhen, hvor det nu førte hen.
De troede meget på, at deres skæbne var fastlagt, -
- men det gjorde dem ikke passive.
De gjorde alt, de kunne, for at få guderne bag deres ryttere.
Hvis jeg nu skulle spørge -
- på væddeløbsdagen -
- ville de gamle romere så tænke: "Det er i gudernes hænder, -
- men vi må vide, hvad guderne vil have."
Ja.
Hvordan kunne vi finde ud af det?
Hvordan fandt de ud af, hvad guderne ville have?
Det guderne ville have, -
- måtte man finde ud af hos en præst, der specialiserede sig i den slags.
Lige rundt om hjørnet fra banen, -
- skjult i en gyde og nede i en kælder, -
- fører Valerie mig ned for at se ruinerne af templet, -
- der går tilbage til det tredje århundrede.
Et sted, hvor romerne kan have forsøgt at fordreje gudernes vilje.
Det her er flot.
Ja, det er det. Nu går vi ind i et mithræum.
Et mithræum.
Ja, det er rigtigt, -
- det er et særligt område til ritualer for Mithraskulten.
Han er guden, han dræber tyren.
Mithras var en gud for mænd, -
- hårde mænd, soldater, magtfulde forretningsmænd.
Så vi er her i mithræummet, -
- hvilket er som en oprindelig mandehule.
Vi ved, de holdt mange fester.
Ville der være nogen af -
- præsterne hernede med dem?
Ja, jeg tror bestemt, der ville være præster hernede, -
- der ville føre tilsyn med festlighederne, -
- for det var helt afgørende, at man fuldendte ritualet -
- korrekt, for at sikre at ens hold -
- ville få succes i Circus Maximus.
Så vi er hernede, -
- og vi udfører alle ritualerne, -
- så justerer vi virkelig skæbnerne -
- til at sørge for det nødvendige, -
- eller har vi lidt...
Nej, det afholder ikke én fra at give skæbnen en hjælpende hånd.
Vi ved, at der bestemt var meget snyderi -
- i Circus Maximus.
- Nej. - Det er jeg bange for.
De gjorde alt, de kunne, for at få alt til at fungere, -
- for at gøre dem succesrige, -
- og de havde bestemt ikke noget imod snyderi.
At man tillod guderne at bestemme ens skæbne, -
- betød ikke, at man ikke kunne hjælpe dem på vej.
Hvis man kunne...
- Hvis man kunne hjælpe dem på vej. - Ja...
For deres tanke er, at guderne arbejder for én -
- i alle livets aspekter -
- inklusiv ens teams løb i Circus Maximus.
Romerne har ikke tro, de følger bare ritualerne.
Har skæbner.
De har skæbner, helt bestemt. De havde skæbner, ikke tro.
Der er en stor forskel.
De gamle romere mener, at var man god mod guderne, -
- ville de være gode mod én.
Hver enkelt begivenhed fra at vinde et stridsvognsløb til terningespil -
- kunne være resultatet af guddommelig indgriben, et mindre mirakel.
Jeg prøver bare at finde ud af hvordan et par årtusinders katolicisme -
- måske har forandret romernes tankegang.
Tror de stadig, at Gud vil gå i forbøn?
Og belønne deres skæbne med -
- en royal flush, måske?
Tanken om, at intet i vores liv sker tilfældigt, -
- døde ikke med kulturen i det gamle Rom.
Den levede videre -
- i den kinesiske filosofi og religion, daoisme.
Daoismen går næsten to årtusinder tilbage.
Guder er ikke i fokus i daoismen, -
- fokusset er Dao.
Universets ultimative kreative energi -
- som vi alle er forbundet til.
Denne forbundethed betyder, -
- at vores skæbner er fastlagt ved fødslen.
Så tror en daoist på mirakler?
For at finde ud af det tager jeg til det kinesiske samfund i Los Angeles -
- for at møde den fjerde generations daoistiske skæbneudregner, Jenny Liu.
- Jenny Liu? - Morgan Freeman.
- Ja, frue. - Rart at møde dig.
- Tak. - Kom ind.
Tak.
Har du lavet mit livsdiagram?
Ja, vi har dig her på 1. juni.
Så 06-01-1937, 02.00.
- Er det rigtigt? - Ja.
Dit livskort fortæller os, hvor mere end 120 stjerner var placeret, -
- da du blev født.
De stjerner konfigurerer en vis feltenergi, -
- der påvirker kvaliteten og succesen i dit liv.
Så i Kina kalder vi det ikke astrologi, vi kalder det -
- skæbneudregning.
- Skæbneudregning. - Skæbneudregning.
Det dækker ens liv i en tiårig periode, -
- og vi ser én fra alderen seks til 15, 16-25 -
- og så videre.
Hvad så nu mellem 76 og 85?
Du befinder dig i din venskabssektor.
I venskabssektoren hedder stjernen der Wun-Zong.
Den stjerne repræsenterer akademikere, lærde mennesker.
Det er de mennesker, du ønsker at omgive dig med.
Så langt så godt.
Så langt så godt, -
- og en af grundene til, du ikke er kommet her endnu før i dag, -
- er én af stjernerne i din personlige sektor, der hedder Din-Sun.
Din-Sun er eventyreren.
Én, der kan lide at tage tingene, som de kommer.
Så hvis min skæbne allerede er fastlagt, -
- giver det så plads til mirakler?
Helt sikkert.
Vi opfatter ikke astrologiske diagrammer som forudbestemte, -
- at det er din eneste skæbne hugget i sten.
Vi ser et livskort og siger, at livet er en rejse.
Og når man rejser, har man brug for et kort.
Der vil være blindgyder og masser af huler i vejen.
Hvis du ved, hvor de er, -
- har du stadig kontrol over bilen, det her er bare et navigationssystem.
Man kan vende om.
Hvis man forstår, hvordan man er forbundet til alt omkring én, -
- er dét miraklet, der venter.
Så er dette forbundet med Feng Shui?
Feng Shui er baseret på den daoistiske tanke om, -
- at alt omkring os er forbundet.
Alt er skabt af energi, vi er alle forbundet via den energi.
Feng er vind, shui er vand.
Det er en energi, som vi ikke kan ødelægge eller skabe, den er der altid.
Men vi kan aflede den, vi kan udnytte den.
- I Kina siger vi... - Vi styrer den.
Vi kan styre den, nemlig.
Jeg ville sige, at man i Kina siger:
"Fugle flyver ikke, de flyves.
Fisk svømmer ikke, de..."
- Bæres. - De bæres.
De bæres af vandet.
Vi tror altid, særligt inden for kristendom, -
- at et mirakel er et resultat af guddommelig indgriben.
Den kinesiske tanke er, at alt er forbundet.
Alt har en årsag til, hvorfor det skete.
- Tak. - Tak.
Feng shui, vind, vand.
Fugle flyver ikke, de svæver i vinden.
Fiske svømmer ikke, de bæres.
Alt, der sker for os, -
- er et resultat af alle de ting, vi er forbundet til.
Det, vi kalder guddommelig indgriben, -
- er blot forbindelser, vi ikke var klar over.
Det får mig til at tænke på, om vi skulle -
- holde op med at forsøge at kontrollere vores liv -
- og lade os bære af livets bølger.
Vores liv er fyldt med uventede drejninger.
Nogle mener, der ikke er andet end tilfældigheder.
Andre siger, vi styres af Guds vilje -
- eller universets energi.
Begge overbevisninger kan gøre forskellen mellem liv og død, -
- for det menneskelige sind -
- kunne have en skjult magt, der kan udløse et mirakel.
Jeg rejser rundt i verden og prøver at forstå miraklernes kraft.
Og jeg er kommet til Kairo -
- for at finde ud af, om den kraft kunne komme fra vores eget sind.
Jeg besøger et af verdens ældste hospitaler, -
- et sted, der var berømt for at kombinere lægevidenskab -
- med troens helbredende kraft.
Så skrifterne omkring bygningen -
- beskriver grundlæggelsen af hospitalet og af hele komplekset.
Harvard-historiker i islam og læge, Ahmed Ragab, -
- har taget mig med til Qalawun-komplekset, -
- som først åbnede dørene omkring 1285 e.Kr.
Patienter gik normalt gennem denne indgang.
Sikke en dramatisk forandring fra det ydre.
Det er faktisk tilsigtet.
Når man kommer ind i korridoren udefra, -
- fra den solrige og beskidte gade, hvor det er meget støjende.
Man kommer herind, og det er en mørk, rolig og skyggefuld korridor.
Patienterne kom her i håb om at blive helbredt både med banebrydende medicin -
- og en mirakuløs indgriben fra Gud.
Jeg vil vise dig noget her.
Du godeste.
Konstruktionen er det mest imponerende, -
- jeg tror, jeg har set nogen steder.
Det er sultan Qalawuns skrin, grundlæggeren af hospitalet.
Patienterne kom for at bede for og takke sultanen.
Qalawun selv blev langsomt tilhænger af idéen om heling.
I denne historie ser vi på -
- en skaber af en helende helgen.
Betyder det, at der opstår en forbindelse -
- mellem tro og heling?
Medicin som helhed blev betragtet som en kanal for Guds vilje.
Så når vi bliver syge, er det i sidste ende -
- delvist en del af Guds plan, -
- og vi kan kun kureres med medicin, -
- hvis det er Guds vilje.
- Hvis det er Guds vilje. - Præcis.
Så alt, der sker, er Guds vilje.
Præcis.
For århundreder siden mente muslimer, at tro og medicin arbejdede sammen.
Men kan troen på guddommelig indgriben hjælpe medicin til at helbrede os i dag?
Tom Renfro er bekendt med klichéen:
"Moderne medicins mirakel," -
- fordi han er praktiserende læge.
Men han tror også på guddommelige mirakler, -
- og på at et hændte for ham.
For 18 år siden -
- stod jeg der for at takke Gud for at helbrede mig.
Og på det tidspunkt sagde jeg:
"I ser på et sandt mirakel."
"Guds mirakel."
Jagten på historier om mirakler -
- har bragt forskeren Candy Gunther Brown fra Indiana University -
- til Norton, Virginia for at møde Tom.
Hun studerer, om tro og bønner faktisk kan forbedre medicinske resultater.
Det spørgsmål, der virkelig interesserer mig, er, -
- hvad der sker, når folk beder for helbredelse.
Candy, det var i efteråret 1996, -
- jeg fandt en knude på bagsiden af min hals.
Senere på efteråret fandt jeg flere knuder under min arm, -
- jeg søgte lægehjælp, -
- og biopsien under min arm -
- viste, at jeg havde en usædvanlig form for lymfeknudekræft, -
- der hedder mantle celle-lymfeknudekræft.
Prognoserne var meget dårlige, og de gav mig måneder at leve i -
- og sagde stort set: "Nyd den tid, du har tilbage."
Og målet er forhåbentlig at holde mig i live gennem julen.
Jeg var læge, -
- jeg vidste, at det objektive bevis fandtes.
Jeg havde organsvigt i adskillige organer.
Jeg havde en sygdom, hvor der ikke fandtes medicin eller en kur, -
- der kunne udrydde sygdommen.
I stedet for fortvivlelse ønsker Herren, at vi husker:
"Jeg har ført dig så langt, -
- jeg lader dig ikke i stikken."
Fik du lægebehandling?
Nej, jeg fik ikke lægebehandling på tidspunktet.
Svulsterne fortsatte med at vokse, -
- og som de voksede, samlede folk sig -
- mere og mere intenst i bøn.
Tidlig august 1997
Vores præst arrangerede en weekendbøn, -
- og folk kom og bad måske hele aftenen, -
- og det var en skøn tid.
På det tidspunkt var svulsterne på størrelse med et æble.
Mine arme stak ud -
- på grund af den massive lymfekirtelforstørrelse under mine arme.
Min mave var udvidet, og jeg var døende.
Herren talte faktisk til mig og sagde:
"Nu skal du på hospitalet."
Kemoterapi forsinker typisk kun forløbet med mantle celle-lymfeknudekræft.
Det er ikke en kur.
Så de påbegyndte en infusion, -
- og det var som stenen, David kastede efter Goliat.
Før infusionen var færdig,
ændrede noget sig i mig fysisk.
Svulsterne blev som en nerf-bold, som en svamp -
- og meget bløde, -
- og de begyndte at forsvinde foran øjnene på én.
Og de massive lymfekirtelforstørrelser -
- forsvandt over de næste 24-48 timer.
De forsvandt.
Tænkte du aldrig på: "Virkede kemoterapien bare bedre, -
- end lægerne forventede?"
Kemoterapien var ikke lavet til at helbrede.
Ingen forventede, at svulsterne begyndte at forsvinde fuldstændigt.
Jeg skulle have været død adskillige gange under sygdommen, -
- af lungeemboli, lungebetændelse, nyresvigt.
Men jeg havde tro.
Jeg havde folk, hvis ord gav mig styrke, -
- og jeg tror, at Gud greb ind gennem det og helbredte mig, -
- og nu, 18 år senere, taler jeg så med dig.
For mig er det et mirakel.
Det er et mirakel, at jeg er her.
Hvorfor overlevede Tom Renfro, -
- når så mange mennesker, der beder om helbredelse, ikke klarer den?
Tom tror på, at hans egen tros styrke -
- og styrken hos menneskerne omkring ham -
- hjalp kemoterapien med at opnå det umulige.
Det slår mig, -
- at meget af det, vi kalder mirakuløst, -
- starter lige her i tankerne.
Vi lukker øjnene, når vi beder, ikke?
Og jeg tror, det er fordi, målet er at fokusere sindet.
Til at overskride hverdagens forstyrrelser.
At koncentrere os om at opnå, -
- hvad vi først frygter, er umuligt.
Jeg er rejst til Indien for at udforske en religion, der tror, -
- at vi alle har den mentale styrke til at udføre mirakler.
Dette er Mahabodhi-templet i Bodh Gaya.
Ifølge buddhistiske tradition -
- nåede Siddhartha Gautama for 2500 år siden -
- den erkendelse, at det menneskelige sind havde enorme uudnyttede kræfter.
Dermed grundlagde han en helt ny religion,
Buddhisme, -
- og traditionen siger, at han gjorde det lige her -
- under dette træ.
Jeg vil forstå, hvad buddhister tror, -
- der skete med Siddhartha, da han sad under træet.
Den tibetanske munk Losang Tenpa vil hjælpe mig med at finde ud af det.
Jeg er glad for at være her.
- Jeg er glad for, du kunne komme. - Det er jeg også.
Så dette er vores mest hellige sted, -
- hvor Buddha opnåede opvågningen.
Losang fortæller mig, at han vil få mig til at forstå -
- miraklet ved Buddhas oplysning, -
- og han vil gøre det ved at udfordre mit sind, -
- så jeg selv ser lyset.
Så hvad ved du om Lord Buddha?
- Altså, Siddhartha. - Hvad lærer de jer i Amerika?
Jeg lærte, at han blev født ind i en adelig familie, -
- og han voksede op meget beskyttet, -
- og så en dag gik han ud af komplekset.
Det er rigtigt.
Og begyndte at se livet, som det virkelig var.
Hvorfor gjorde han det?
Det er det spørgsmål, du skal svare på.
Hvordan ville du have det, hvis din far besluttede, så snart du blev født, -
- at det her barn skal være kongen?
Så jeg må holde ham her på slottet omringet af smukke ting, -
- blomster, der aldrig visnede, smukke unge damer, der aldrig så gamle ud.
- Det lyder perfekt. - Ja, er det ikke perfekt?
Men det var han ikke tilfreds med.
- Buddha forlod slottet, ikke? - Jo.
Og ved du, hvad han så, da han forlod slottet?
Så vidt jeg har forstået, så han lidelser.
Han så det virkelige liv.
I hvilken form?
Der var gamle mennesker.
- Krøblinge. - Ja.
- Tiggere. - Ja.
Folk, der ikke havde noget, folk, der var sultne.
Ja, det er som en øjenåbner.
- Han så døden. - Ja.
Hans far ville ikke have, at han skulle se døden.
Han fik ham til at tænke så meget, at han følte, han var nødt til -
- at finde ud af, hvad årsagen var.
Hvorfor lider folk?
Siddhartha strejfede om i seks år -
- og prøvede at forstå årsagen til lidelser.
Indtil han endelig kom til skyggen af et figentræ -
- og besluttede sig for, at han ville blive der -
- for at fokusere, indtil han vidste, hvordan lidelser kunne stoppes.
Efter at have siddet ubevægelig en hel nat, -
- opnåede Siddhartha en mental forvandling.
Buddhister siger, han blev til Buddha, den oplyste.
Han underviste os og sagde, hvad en god læge ville sige til en patient:
"Du er syg.
Du lider, du har et problem."
For det andet kender jeg årsagen, dine længsler, din tilknytning.
Buddha indså, at ved at give slip på sine længsler -
- og tilknytning til den materielle verden -
- kunne han komme af med lidelser.
For Buddha, og for generationer af buddhister efter ham, -
- lader denne frigørelse fra tilknytning til at tillade et bemærkelsesværdigt, -
- måske endda mirakuløst mentalt og fysisk fokus.
Han var så taknemmelig for det træ, han sad under, -
- da han opnåede denne fantastiske erkendelse.
Han sad i området i syv uger, og i én af de uger -
- stirrede han bare uden at blinke, siges der.
Ubevægelig, uden at blinke -
- i syv dage.
Det er muligt, hvorfor ikke?
Vi har ikke trænet vores sind.
Vi har så travlt med ydre omstændigheder, -
- at købe og sælge og gøre alle de ting, vi gør.
Vi har faktisk aldrig set en yogi i aktion.
Det er faktisk noget helt fantastisk, -
- men vi kan begge gøre det.
For buddhister kan årevis med mental træning -
- og at vise kærlighed og omsorg for andre -
- frigøre dem fra lidelser.
Når man går rundt i templet, -
- føler man, at mirakler virkelig kunne ske.
Miraklet ved at folk er tilfredse med deres liv.
Folk, der har det godt med hinanden.
Vil du komme og se, hvordan en tibetansk lama underviser vestlige studerende?
Ja da.
- Hvordan har du det? - Fint, hvad med dig?
Jeg har det rigtig godt, jeg så din film.
- Gjorde du? Hvilken? - Det ved jeg ikke.
Hvem kan ellers lide mine film?
Bravo.
Genvej, vi må alle tage os af, -
- elske og respektere hinanden.
Det er kilden til lykke.
Dem, der har det, er på en god rejse.
Dem, der ikke har det i hjertet, er ikke på en god rejse.
Tak.
Fra i dag er du min ven.
Tag den på.
- Okay. - Jeg kan lide dig.
Jeg kan lide dig!
Så en masse religioner -
- er stort set bygget på mirakler.
Altså kristendom, jødedom.
- Ja. - Det er rigtigt.
Ja.
Udfører du ikke mirakler?
Hvad er et mirakel?
At flyve i luften, er det et mirakel?
- Det er det. - Fugle gør det.
Men vi tænker normalt på mirakler -
- som noget guddommeligt, -
- noget, der giver os et bevis på Gud.
Så kan vi spørge: "Hvor er Gud."
Vi spørger mystikere eller yogier, "Hvor er Gud?"
De peger hertil, ikke deroppe.
De vil sige, det er herinde.
Så hvis man inspireres af sin indre gud,
Buddha, Kristus, Krishna, uanset hvad man vil kalde det, -
- kan man måske udføre det, der kaldes et "mirakel".
Hvad har verden mest brug for?
Heling, ikke? Kærlighed.
Den har behov for forsoning.
Det mener jeg, er et mirakel, og det er det mirakel, vi mangler.
Folk behøver ikke svæve otte cm oppe, -
- mens de mediterer. Det er dumt.
Så lad os holde os til det rigtige mirakel, -
- som er at forvandle det menneskelige sind.
Ved du, hvad du lige gjorde?
Hvad?
- Du løste problemet ved mirakler. - Tak.
Vi kan gå videre.
Du er helt fin.
Det er ironisk, at en mand, der ville have os til at udnytte kraften, -
- som vi alle har indeni, -
- bliver opfattet som et slags guddommeligt væsen.
Meningen med buddhismen, så vidt jeg kan se, -
- er at lære os, at vi alle er i stand til meget mere, -
- end vi selv tror, -
- hvis vi bare koncentrerer os og fokuserer.
Jeg plejede at kæmpe for at få mening ud af historier om mirakler.
Hvordan have kunne dele sig.
Hvordan det var muligt at gå på vand.
Men jeg tror, jeg overså pointen.
At tro på mirakler er at tro på, -
- at der stikker mere under, hvad angår livet.
At acceptere, at der kunne være noget, der forbinder os, -
- forener os.
Så mange sjæle passerer igennem denne verden, -
- og når vores veje krydses, -
- kan og vil der ske mirakuløse ting.
Folk får de chancer, de altid har ønsket, -
- folk inspirerer hinanden, folk forelsker sig.
Og uanset om de begivenheder er skabt af Guds hånd, -
- sindets kraft -
- eller bare af tilfældigheder, -
- så mener jeg, vi bør tro på mirakler.
For mirakler, hvordan man end definerer dem, -
- hjælper os til at...
De giver os håb.
De driver os til at skabe en virkelighed -
- ud af muligheder.
Oversat af: Christian Vinther